  Майя Бывальцева 24-тӥ оштолэзе Удмуртиын выль коронавирус инфекциен черлан эшшо 15 учыръёсты пусйизы. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Ижкарын 7 адямилэн вирус шараямын (со пӧлысь куинез Ижысь механикая заводын ужасьёс), Ува ёросын – 3 адямилэн (кыкез Москваысь вуизы, одӥгез семьяяз висисьлэсь черлаз), Кизнер ёросын – 2 адямилэн (одӥгез Москваысь вуизы, мукетыз Набережные Челныысь), Эгра ёросын – 1 (Москваысь вуиз), Алнаш ёросын – 1, Юкаменск ёросын – 1. Висисьёс пӧлын «Ижысь механикая завод» акционер огазеяськонын 6 ужасьёс. Та учыръёсъя Роспотребнадзорлэн элькунъя управлениез эпидемиологи эскеронъёс ортчытэ, предприятиын эпидемиез алон ужрадъёс радъямын Александр Бречалов, Удмуртилэн тӧроез Алнаш ёросын та дырлы 21 висисьёс пусъемын, ёросын соосын куспы возем 333 адямиез эскеризы ни. Грак ёросын коронавирусэн черлан 10 учыръёс пусйизы, висисьёсын кусып возем 112 адямиез эскеризы. Котькуд выль шараям учыръя эпидемилы пумит ужрадъёс ортчыто, кусып возем адямиосты шараяло но лабораториосын эскеро. 24-тӥ оштолэзьлы Удмуртиысь 20 муниципал кылдытэтъёсын коронавирус инфекциен черлан 193 учыръёс лабораториосын зэматэмын, 19 адями йӧназ ни. Ньыль адями улонысь кошкиз. Та дыре эмчиос 353 адямиез эскерыса возё. Тодэ вайытом, 24-тӥ оштолэзе 10 черламъёсты пусйизы.  Тегъёс: Тазалык Ижкар Удмуртия коронавирус АлександрБречалов  